CELEX: C2004/273/23
Language: fi
Date: 2004-11-06 00:00:00
Title: Asia C-356/04: Rechtbank van Koophandel te Brusselin 29.7.2004 tekemällään päätöksellä esittämä ennakkoratkaisupyyntö asiassa Lidl Belgium GmbH & Co KG vastaan NV Etablissementen Franz Colruyt

6.11.2004   
            
            
               FI
            
            
               Euroopan unionin virallinen lehti
            
            
               C 273/12
            
         Rechtbank van Koophandel te Brusselin 29.7.2004 tekemällään päätöksellä esittämä ennakkoratkaisupyyntö asiassa Lidl Belgium GmbH & Co KG vastaan NV Etablissementen Franz Colruyt
   (Asia C-356/04)
   (2004/C 273/23)
   Rechtbank van Koophandel te Brussel on pyytänyt 29.7.2004 tekemällään päätöksellä, joka on saapunut yhteisöjen tuomioistuimeen 18.8.2004, Euroopan yhteisöjen tuomioistuimelta ennakkoratkaisua asiassa Lidl Belgium GmbH & Co KG vastaan NV Etablissementen Franz Colruyt seuraaviin kysymyksiin:
   
               1.
            
            
               Onko direktiivin 84/450/ETY (1) 3 a artiklan 1 kohdan a alakohtaa (joka on lisätty harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY (2)) tulkittava siten, että sellainen mainostajien yleisen hintatason vertailu niiden kilpailijoiden kanssa, jossa ekstrapolointi toteutetaan vertaamalla tietyn tuoteotoksen hintoja, on lainvastainen sillä perusteella, että siinä annetaan joka tapauksessa vaikutelma siitä, että mainostaja on edullisempi koko tuotevalikoimansa osalta, vaikka valittu vertailu koskee ainoastaan tuotteiden rajallista otosta, ellei kyseisen mainonnan perusteella ole mahdollista todeta, mitä ja kuinka useita mainostajan ja vertailussa mainittujen kilpailijoiden tuotteita verrataan keskenään ja miten mainonnassa mainitut kilpailijat sijoittuvat vertailussa ja mitkä näin ollen ovat niiden hinnat suhteessa mainostajan ja muiden vertailussa mainittujen muiden kilpailijoiden hintoihin?
            
         
               2.
            
            
               Onko direktiivin 84/450/ETY 3 a artiklan 1 kohdan b alakohtaa (joka on lisätty harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY) tulkittava siten, että vertaileva mainonta on sallittua ainoastaan silloin, kun vertailu koskee tavaroita ja palveluja, jotka erikseen tarkasteltuina on tarkoitettu täyttämään samoja tarpeita tai päämääriä, erotuksena tuotevalikoimista, vaikka kyseiset tuotevalikoimat kokonaisuuksina tarkastellen on tarkoitettu täyttämään samoja tarpeita tai päämääriä, vaikka tuotevalikoimien yksittäisten osien osalta asia ei välttämättä olisikaan näin?
            
         
               3.
            
            
               Onko direktiivin 84/450/ETY 3 a artiklan 1 kohdan b alakohtaa (joka on lisätty harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY) tulkittava siten, että vertaileva mainonta, joka sisältää tuotteiden hintavertailun ja jossa ilmoitetaan kilpailijoiden yleinen hintataso, on objektiivista ainoastaan silloin, kun siinä luetellaan mainostajien ja kaikkien vertailussa mukana olevien kilpailijoiden tuotteet ja hinnat ja kun sen perusteella on mahdollista todeta mainostajan ja sen kilpailijoiden noudattamat hinnat, missä tapauksessa kaikki vertailuun sisältyvät tuotteet olisi nimenomaisesti mainittava kunkin toimittajan osalta erikseen?
            
         
               4.
            
            
               Onko direktiivin 84/450/ETY 3 a artiklan 1 kohdan c alakohtaa (joka on lisätty harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY) tulkittava siten, että vertailevassa mainonnassa mainittu piirre täyttää kyseisessä artiklassa säädetyn edellytyksen siitä, että piirteen on oltava todennettavissa, ainoastaan silloin, kun ne, joihin mainonta kohdistuu, voivat asianmukaisesti todentaa esitetyn piirteen, vai riittääkö se, että mainitun piirteen voivat todentaa sellaiset kolmannet osapuolet, joihin kyseinen mainonta ei kohdistu?
            
         
               5.
            
            
               Onko direktiivin 84/450/ETY 3 a artiklan 1 kohdan c alakohtaa (joka on lisätty harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY) tulkittava siten, että tuotteiden hinta ja kilpailijoiden yleinen hintataso ovat sellaisenaan todennettavissa oleva piirre?
            
         
      (1)  EYVL L 250, 19.9.1984, s. 17—20.
   
      (2)  EYVL L 290, 23.10.1997, s. 18—23.